太子站

太子站（粵拼：Taai3 zi2 Zaam6；英文：Prince Edward Station）係港鐵觀塘綫 同荃灣綫 嘅跨月台轉車站，喺九龍油尖旺區旺角北（俗稱太子），站名嚟自區內主要道路太子道，喺1982年5月10號啟用，呢個站同荃灣綫 嘅旺角站同埋東鐵綫 嘅旺角東站距離都唔係好遠。呢個站有四個月台，以島式月台排列，所有月台都裝咗月台幕門。 此外，太子站同旺角站嘅距離大概只有400米，係香港兩個站距離最短嘅港鐵市區綫，車程唔使1分鐘。 乘客可以喺太子站嘅對面月台，轉荃灣綫 或觀塘綫 。 車站結構 車站樓層 車站大堂 車站商店及自助服務 車站月台 太子站有2個島式月台，並設有月台幕門。月台因為花崗岩裂隙同埋毛細管作用滲出地下水到車站入面，因此月台經常都有異味，直至裝咗月台幕門之後氣味先有改善。 出入口 A - 旺角球場 室內運動場、旺角大球場、運動場道、警察體育遊樂會、西洋菜北街、通菜街、大埔道、太子中心、煤氣客戶中心、逸華軒、明慧國際幼兒園 B - 旺角警署 B1 - 花墟道、旺角警署、太子道西、園圃街雀鳥花園 設有輪椅升降台及失明人士引導徑往返地面 B2 - 聯合廣場、屋宇署、花園街、始創中心、西洋菜南街、長寧大廈、黃碧雲議員辦事處、Elize Park、伊利沙伯中學、協和小學 設有失明人士引導徑往返地面 C - 旺角維景酒店 C1 - 長榮大廈、金都商場、合盈商業中心、彌敦道、太子﹣藍馬之城 C2 - 旺角維景酒店、荔枝角道、李寶樁健康院、大角咀市政大廈、砵蘭街、大南街、百匯軒、保良局莊啟程預科書院、塘尾道、塘尾道官立小學 D - 汝州街 柏樹街、香港保護兒童會、基隆街、白楊街、汝州街、聖芳濟學校 E - 長沙灣道 界限街、栢宜中心、長沙灣道、楓樹街球場（楓樹街遊樂場） 鄰接車站 接駁交通 港鐵 東鐵綫 ：旺角東站 巴士 九巴： 1、1A、2、2A、2X、3C、3X、6、6C、6F、13P、24、27、30X、33A、35A、35X、36B、37、41、42、42A、43C、44、45、46、58X、59X、60X、66X、67X、68X、69X、81、81S、87B、87D、87E、93K、95、98C、98S、203C、213D、230X、234X、238P、238X、265B、270B、272E、272X、281A、296C、296P、X6C、N216、N241、N293 城巴： 20A、50、79X、793、795、795X、A20、A21、E21、E21A、E21B、E21C、E21D、N21、N21A、N50、N796、NA20 過海隧道巴士： 102、102P、102R、104、112、117、118、118P、171、171A、171P、904、905、970、970X、X970、N118、N122、N171 小巴 專線小巴： 17M - 九龍醫院 ↺ 太子站 其他路線：12、21K、27M、46、70 利用狀況 太子站位於九龍油尖旺區旺角太子道一帶。雖然呢個站唔係位於繁忙嘅旺角市中心，但係呢個站係港鐵荃灣綫 同觀塘綫 嘅轉車站，因此，每日繁忙時間都有好多乘客用呢個站轉車，往返九龍西、新界西、九龍東同新界東。平日有唔少乘客會喺呢個站往來附近嘅聯合廣場、旺角花墟、西洋菜南街、新世紀廣場、金都商場、彌敦道開段同始創中心買嘢。由於呢個站附近有多間中小學，係平日禮拜一至禮拜五朝早7點至8點同下晝3點至4點期間，會有好多學生用呢個站出入閘返放學。近期嘅新樓盤百匯軒、MOD 595同翠峰28分別喺2008-2010年落成，人流亦開始增加。因此，呢個站每日都好繁忙。 車站歷史 荃灣綫 雖然呢個站嘅修正早期系統路軌喺1979年已經存在，但係呢個站喺荃灣綫竣工（1982年）之前一直未開放，因為呢個站當時嘅設計主要淨係做一個跨月台轉車站。直至1982年5月10號呢個站率先開放轉綫月台（喺荃灣綫通車頭七日，太子站只做轉綫用途，乘客唔能夠出入車站），而車站大堂設施到5月17號先至全面啟用。 未來發展 太子站原本打算喺2006年進行行人隧道延展工程同入口修改工程，並計劃喺2008年完成。隧道位於西洋菜南街地底，長160米，連接始創中心同太子站B2入口。計劃中打算將太子站原本向西洋菜南街嘅B2出口轉為面向至太子道西，令到重建後嘅出口更加唔近聯合廣場，但係受到聯合廣場嘅商戶反對。有關工程已經喺2005年響香港憲報進行刊憲工作，但係現時工程重未進行。 大事 八三一太子站事件 上一站‧下一站 列車班次 出面網頁 港鐵公司－太子站街道圖 港鐵公司－太子站位置圖 港鐵公司－太子站列車服務時間